Estos grupos son bien xuníos, dixébrense solo pocos metros mientres el día y refuercen los sos venceyos por aciu l'acicalamiento.[35] Solamente nel gibón de cresta negra (Nomascus concolor) reparáronse grupos con delles femes (polixinia), con dos o tres hembra adultes o nueves.[11] Con frecuencia reparen individuos solitarios, que créese que son animales subadultos que fueron espulsaos del so grupu ya inda nun conformaron un nuevu grupu, xera que puede lleva-yos dellos años.[35]